**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

« » ----------------- 2019 թվականի N -----------Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԱՊՐԻԼԻ 29-Ի N 1008-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 34-րդ հոդվածը՝ Կառավարությունը ***որոշում է.***

1.Հայաստանի Հանրապետության կառավարության 2004 թվականի ապրիլի 29-ի «**Հայաստանի Հանրապետության կառավարությանն առընթեր ՀՀ ոստիկանության կողմից պետական պահպանության ենթակա պետական մարմինների և կազմակերպությունների շենքերի ու շինությունների, ինչպես նաև կարևորագույն նշանակության օբյեկտների ցանկերը հաստատելու մասին**»N 1008-Ն որոշման N 2 հավելվա**ծի ««Հայկական ատոմային էլեկտրակայան» ՓԲԸ» պարբերությունից հետո լրացնել հետևյալ բովանդակությամբ նոր պարբերություն՝ «Էլեկտրաէներգետիկական համակարգի օպերատոր» ՓԲԸ»:**

2. Սահմանել, որ **«Էլեկտրաէներգետիկական համակարգի օպերատոր» ՓԲԸ-ի** պահպանությունը իրականացվելու է ընկերության սեփական միջոցների հաշվին` Հայաստանի Հանրապետության ոստիկանության համապատասխան ստորաբաժանման հետ կնքված պայմանագրի հիման վրա:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԱՊՐԻԼԻ 29-Ի N 1008-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ**

**1. Կարգավորման ենթակա ոլորտի (խնդրի) սահմանումը, առկա իրավիճակը, և հարցի կարգավորման համար հիմք հանդիսացող աղբյուրները**

«Էլեկտրաէներգետիկական համակարգի օպերատոր» փակ բաժնետիրական ընկերությունը հանդիսանում է Հայաստանի Հանրապետության էներգահամակարգի միակ ընկերությունը, որին տրված լիցենզիայով բացառիկ իրավունք է վերապահվում իրականացնել էլեկտրաէներգիայի ինչպես Հայաստանի Հանրապետության տարածքում, այնպես էլ արտահանման և ներկրման ընթացքում արտադրման, տեղափոխման և բաշխման կարգավորման գործառույթներ:

«ԷԷՀՕ» ՓԲԸ-ին նշված որոշմամբ հաստատված ցանկում ընդգրկելն ունի ռազմավարական մեծ նշանակություն հատկապես Հայաստանի Հանրապետության պաշտպանության և էներգետիկ անվտանգության տեսանկյունից, քանի որ վերջինս կազմակերպում է երկրի էներգետիկ ռեժիմները, կազմում է հզորության բալանսները, ունի էներգահամակարգի ղեկավարման հարևան Վրաստանի և Իրանի հետ էլեկտրաէներգիայի միջպետական փոխհոսքերը իրականացնելու գործառույթ, կազմակերպում է էլեկտրական կայանների աշխատանքը, իրականացնում է էներգահամակարգի նվազագույն ծախսումներով ռեժիմների կարգավորումը, որից կախված է էլեկտրաէներգիայի շուկայում դերակատարների ֆինանսատնտեսական գործունեությունը:

 Հարկ է նշել, որ ինչպես մշտական, այնպես էլ երկրի պատրաստականության բարձր աստիճանների փոխադրման ժամանակ «Էլեկտրաէներգետիկական համակարգի օպերատորը» հանդիսանում է այն կենտրոնական և միասնական կառավարման կարգավարը, որի անվտանգ և անխափան գործունեության ապահովումը ներկայումս ստեղծված տարածաշրջանային և ռազմաքաղաքական բարդ իրողության պայմաններում տիրող լուրջ մարտահրավեր է, ուստի վերջինիս ընդգրկումը կարևորագույն նշանակություն ունեցող օբյեկտների ցանկում Հայաստանի Հանրապետության պետական և ազգային անվտանգության տեսանկյունից հրատապ լուծում պահանջող խնդիր է:

1. **Կարգավորման նպատակները**

Սույն նախագծի ընդունման նպատակն է ապահովել **«Էլեկտրաէներգետիկական համակարգի օպերատոր» ՓԲԸ-ի** արդյունավետ և անվտանգ գործունեությունը:

1. **Ակնկալվող արդյունքը**

Նախագծի ընդունման դեպքում **«Էլեկտրաէներգետիկական համակարգի օպերատոր» ՓԲԸ-ի** աշխատակիցների աշխատանքը ապահովված կլինի անվտանգությամբ:

1. **Նախագիծը մշակող պատասխանատու մարմինը**

Նախագիծը մշակվել է ՀՀ տարածքային կառավարման և զարգացման նախարարության կողմից:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԱՊՐԻԼԻ 29-Ի N 1008-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԼՐԱՑՈՒՑԻՉ ՖԻՆԱՆՍԱԿԱՆ ՄԻՋՈՑՆԵՐԻ ՊԱՀԱՆՋԻ ԱՆՀՐԱԺԵՇՏՈՒԹՅԱՆ,  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

 «Հայաստանի Հանրապետության կառավարության 2004 թվականի ապրիլի 29-ի N 1008-ն որոշման մեջ լրացում կատարելու մասին» ՀՀ կառավարության որոշման նախագծի կապակ­ցու­թ­յամբ Հայաստանի Հանրապետության պետական բյու­­ջեի ծախսերում ավելացում կամ նվազեցում չի նախատեսվում։ **«Էլեկտրաէներգետիկական համակարգի օպերատոր» ՓԲԸ-ի** պահպանությունը իրականացվելու է ընկերության սեփական միջոցների հաշվին` Հայաստանի Հանրապետության ոստիկանության համապատասխան ստորաբաժանման հետ կնքված պայմանագրի հիման վրա:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԱՊՐԻԼԻ 29-Ի N 1008-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

 «Հայաստանի Հանրապետության կառավարության 2004 թվականի ապրիլի 29-ի N 1008-ն որոշման մեջ լրացում կատարելու մասին» ՀՀ կառավարության որոշման նախագծի կապակ­ցու­թ­յամբ այլ իրավական ակտերում փոփոխություն կատարելու անհրաժեշտությունը բացակայում է։